钦定古今图书集成/明伦汇编/闺媛典/第167卷 > 王泰妻倪氏
## 钦定古今图书集成/明伦汇编/闺媛典/第167卷 > 王泰妻倪氏

按《会稽县志》：倪氏，廪生王泰妻。泰冒雪千里，白父冤
于军门，冤白而泰死。氏年二十馀，家贫苦节，事姑尽
孝，教子俸成名。嘉靖十一年，年八十八，别亲族曰：“吾
将逝矣。”俸跪泣曰：“我母苦志教子，历官二任，囊所贮
积，当为母请题建坊，以报母德。”氏曰：“吾今而后止免
得再嫁耳，奚建坊为？”言讫而绝。